Årsberetning for Barnas Turlag 2021

Gruppen har bestått av:
Gry-Heidi Brynjulfsen Montelius, Cecilie Krogh, Henrik Skjelin og Eileen Lindh Hansen (et medlem mangler). 
Medlemmer:
Pr. 31.12.21 var det registrert 71 barn i alderen 0-12 år tilknyttet Barnas Turlag. Vi har i 2021 trykket felles program med de andre Barnas Turlag i DNT-foreningene i Østfold. Alle medlemmer fikk tilsendt årets program i begynnelsen av 2021. Programmet publiseres også på nettsiden og Facebook-siden til Barnas Turlag. 

Aktivitet:
Gruppen har hatt fire styremøter i 2021. Det har også vært uformelle møter, epostkorrespondanse og planlegging av aktiviteter.

Vi innførte turpass i 2020. Vi kommer til å fortsette med turpass-ordningen i fremtiden, men foreløpig avventer vi ettersom mange turer har vært avlyst grunnet pandemien.

I 2021 hadde Barnas Turlag Tistedal planlagt å være med på ni arrangementer.  Av disse ble tre avlyst. Alle gjennomførte arrangementer har vært åpne for alle, selv om vi oppfordrer deltakere til å melde inn barna.  I tillegg til planlagte turer har vi besøkt Via Ferrata Haldenkanalen med våre eldste barn, og hatt flere mindre dugnader på Ertekroken. I 2022 planlegges det tur dit.

Følgende aktiviteter ble gjennomført i 2021:
27.06.21	Snorkletur					11 barn
Snorkletur i Klaretjern med utstyr fra Sparebankstiftelsen DNB. 

06-08.08.21	Overnattingstur til Budalsvika		12 barn og 7 voksne
Turen ble utvidet med en natt i 2021. Fin helg med kveldsbading, padling og rappellering ved Tomt-Elias hule. Det ble utfordret til kamp både i klatreline, badminton, stå på henda, natursti, yatzy og håndbak. Bålet var samlingspunkt om kvelden, med grilling og røverhistorier under en flott stjernehimmel. Topp helg i nydelig sommervær.
05.09.21	Kom deg ut-dagen			4 barn
Turen ble flyttet til skianlegget grunnet utleie av Ertehytta.

17.10.21 	Tur ved Brekke Sluser			4 barn
Turen gikk et lite stykke langs elven, med rast i vannkanten.

07.11.21	Ertemarka Rundt				 45 barn
Vi laget natursti for barna.
12.12.21	Nissesøndag			           50 barn
Hyggelig dag med skikkelig julestemning.

Vi vil gjerne sende en stor takk til alle som stiller opp og bidrar til aktiviteten i Barnas Turlag Tistedal gjennom året, og en spesiell takk til Budalsvika-gjengen som bidrar til at vi får gjennomført overnattingsturen. 
